DA ECB -PUBLIC 
 
 
DEN EUROPÆISKE CENTRALBANKS UDTALELSE  
af 14. oktober  2014  
om finansiel gennemsigtighed, betalingstjenester og elekroniske penge  
(CON/20 14/74)  
 
Indledning og retsgrundlag  
Den Europæiske Centralbank (ECB) modtog den 2. september 2014 en anmodning fra den dan ske 
finansielle tilsynsmyndighed (Finanstilsynet) om en udtalelse om et forslag til ændring af lov om finansiel 
virksomhed, lov om værdipapirhandel, lov om betalingstjenester og elektroniske penge og forskellige 
andre (herefter "lovforslaget").  
ECB's kompe tence til at afgive udtalelse har hjemmel i artikel 127, stk. 4, og artikel 282, stk. 5, i traktaten 
om Den Europæiske Unions funktionsmåde, samt artikel 2, stk. 1, andet og sjette led, i Rådets beslutning 
98/415/EF af 29. juni 1998 om de nationale myndigheders høring af Den Europæiske Centralbank om 
udkast til retsforskrifter1, da udkastet til loven vedrører betalingsmidler og regler for finansielle 
institutioner, for så vidt de materielt påvirker de finansielle institutioner og de finansielle markeders stabilitet. I overensstemmelse med artikel  17.5, første punktum, i forretningsordenen for Den Europæiske 
Centralbank er denne udtalelse vedtaget af ECB's Styrelsesråd.
 
 
1.  Formålet med lovforslaget  
Lovforslaget gennemfører en række ændringer i den finansiel le lovgivning.  Blandt disse skal 
lovforslaget øge åbenheden i forbindelse med Finanstilsynets vurdering af virksomheder under 
tilsyn, dvs. alle sådanne virksomheder forpligtes til at offentliggøre Finanstilsynets 
inspektions redegørelser2. Desuden medfører lovforslaget ændringer i lov om betalingstjenester og 
elektroniske penge for at reducere den administrative byrde3.  
1.1 Offentliggørelse af Finanstilsynets inspektionsrapporter  
Med lovforslaget foreslås at udvide anvendelsesområdet for finansielle virksomheders pligt til at 
offentliggøre Finanstilsynets vurdering af de pågældende virksomheder, således at alle typer af 
virksomheder under tilsyn efter lov om finansiel virksomhed er omfattet, dvs. at forpligtelsen 
udvides til at omfatte sparevirksomheder, investe ringsrådgivere, fælles datacentraler og CO2 -
kvotebydere.  
                                                 
1  Rådets beslutning 98/415/EF af 29. juni 1998 om de nationale myndigheders høring af Den Europæiske Centralbank om 
udkast til r etsforskrifter (EFT L 198 af 3.7.1998, s. 42).  
2  Jf. lovforslagets §6, stk. 10, §7, stk. 3, §8, stk. 2, §9, stk. 2, og §12, stk.1.  
3  Jf. lovforslagets § 3.  
 ECB -PUBLIC  
2 1.2 Ændringer i lov om betalingstjenester og elektroniske penge  
For at lette den administrative byrde for udstedere af elektroniske penge undtager lovforslaget 
udstedelse af elektroniske penge på beløb u nder 3.000 kr. ( ca. 400 euro) fra lov om 
betalingstjenester og elektroniske penge, hvis disse ikke kan genoplades automatisk.  Samtidig skal 
disse elektroniske penge have et begrænset anvendelsesområde, dvs. at de kun kan benyttes i et 
butikscenter eller i handelsstandsforeninger. Lovforslaget undtager også vederlagsfrie 
betalingssurrogater samt betalingssurrogater under 3.000 kr., hvis automatisk genopladning ikke er mulig.  
Lovforslaget muliggør endvidere, at betalere kan få adgang til yderligere oplysning er om, hvor de 
har anvendt deres betalingsinstrument (f.eks. kreditkort, mobile betalinger osv.) for at give dem et overblik over de udførte betalinger (f.eks. i form af diagrammer). Disse oplysninger gøres 
udelukkende tilgængelige for betaleren, som vil have mulighed for at fravælge denne 
oplysningsmulighed. 
 
2. Generelle bemærkninger  
2.1 ECB bemærker, at det foreslås, at forpligtelsen til at offentliggøre Finanstilsynets 
inspektionsredegørelser (eller oplysninger, der indgår i Finanstilsynets inspektions redegørelser) 
udvides til at omfatte alle finansielle virksomheder, som Finanstilsynet fører tilsyn med.  Selvom gennemsigtighed udgør et vigtigt aspekt i det prudentielle tilsyn, kan offentliggørelse af 
inspektionsredegørelser påvirke måden hvorpå, disse redegørelser udfærdiges, og hastigheden med 
hvilken de udfærdiges, hvilket kan være skadeligt for det effektive tilsyn.  ECB minder om, at en forpligtelse til at offentliggøre inspektionsredegørelsen ikke vil gælde for kreditinstitutter, som er 
under Den F ælles Tilsynsmekanismes tilsyn. Det bør endvidere holdes for øje, hvorvidt disse 
redegørelser indeholder oplysninger, som hvis de offentliggøres, kunne have en indvirkning på den finansielle stabilitet.  
2.2 Ændringerne til lov om betalingstjenester og elek troniske penge undtager udstedelsen af 
elektroniske penge på beløb under 3.000 kr. samt vederlagsfrie betalingssurrogater og betalingssurrogater under 3.000 kr. fra lovens anvendelsesområde. Europa -Parlamentets og Rådets 
direktiv 2009/110/EF
4 indeholder en sondring mellem tjenester, som direktivet ikke omfatter5, og 
områder, hvor medlemsstaterne har mulighed for at undtage juridiske personer, der opfylder 
                                                 
4  Jf. artikel 1, stk. 4, i Europa -Parlamentets og Rådets direktiv 2009/110/EF af 16. september 2009 om adgang til at optage 
og udøve virksomhed som udsteder af elektroniske penge og tilsyn med en sådan virksomhed, ændring af direktiv 
2005/60/EF og 2006/48/EF og ophævelse af direktiv 2000/46/EF (EUT L 267 af 10.10.2009, s. 7).  
5  F.eks. tjenester bas eret på betalingsinstrumenter, der kun kan anvendes til at erhverve varer eller tjenesteydelser inden for 
udstederens forretningssteder eller i henhold til en kommerciel aftale med udstederen enten inden for et begrænset net af 
tjenesteudbydere eller for en begrænset række varer eller tjenesteydelser. Jf. artikel 3, litra k) i Europa- Parlamentets og 
Rådets direktiv 2007/64/EF af 13. november 2007 om betalingstjenester i det indre marked og om ændring af direktiv 
97/7/EF, 2002/65/EF, 2005/60/EF og 2006/48/EF  og om ophævelse af direktiv 97/5/EF (EUT L 319 af 5.12.2007, s. 1).  
 ECB -PUBLIC  
3 bestemte kriterier fra direktivets anvendelsesområde6. ECB foreslår, at den danske lovgiver  
præciserer,  hvorvidt udstedelsen af elektroniske penge og betalingssurrogater henhører under 
tjenester, som direktivet ikke omfatter, eller områder, som undtages fra direktivet. ECB henstiller 
yderligere, at den danske lovgiver  præciserer, at "betalingssurrogater" sv arer til de tjenester, der 
specificeres i artikel 3, litra k) , i direktiv 2007/64/EF, og således ikke omfattes af 
anvendelsesområdet for hverken direktiv 2007/64/EF eller direktiv 2009/1101/EF. 
2.3 ECB henleder endelig opmærksomheden på anbefalingerne fra European Forum on the Security of 
Retail Payments, SecuRe Pay, for så vidt angår de foreslåede yderligere muligheder for at indsamle 
betalingsoplysninger, som kan udgøre vejledning inden for området for brugersikkerhed7. 
 
Denne udtalelse vil blive offentli ggjort på ECB 's websted.  
  
Udfærdige t i Frankfurt am Main, den 14. oktober  2014 . 
 
[Underskrift] 
 
Formand for ECB  
Mario DRAGHI  
                                                 
6  Dette er muligt, hvis: a) de samlede forretningsaktiviteter medfører gennemsnitligt udestående elektroniske penge, der 
ikke overstiger en af medlemsstaterne fastsat grænse, men som und er ingen omstændigheder overstiger 5 000 000 EUR, 
og b) ingen af de fysiske personer, der har ansvaret for forvaltningen eller driften af virksomheden, har været dømt for 
overtrædelser vedrørende hvidvaskning af penge eller finansiering af terrorisme eller  anden økonomisk kriminalitet. Jf . 
artikel  9, stk. 1, i direktiv  2009/110/EF.  
7   Jf. 'Final recommendations for the security of payment account access services following the consultation", som findes på 
ECB’' websted: www.ecb.europa.eu.